Empire Award - Wikipedia

# Empire Award

### Vun Wikipedia

De Empire Awards (vullstännig Naam: The Sony Ericsson Empire Awards) sünd en Koppel vun britisch Filmpriesen.

## [Ännern] Historie

De Empire Awards gifft dat siet 1996 un warrt sietdem vun dat britische Kinomagazin „Empire“ verleht. De Vergaav warrt in en teemlich „familiären“ Rohmen afhollen, bi en festlich Eten un Drinken, as dat ungefäähr so ok bi de Verlehen vun de Golden Globes vör sik geiht. De Winners warrt vun de Lesers vun dat Magazin wählt.

## [Ännern] De Pries

De Utteken sülvst is en quadraatsch Stück Plexiglas op en swarten Sockel. In den Sockel warrt mit witte Schrift de Naam vun den Winner un de Kategorie ingraveert. In rode Schrift is de Naam „Empire“ in dat Plexiglas inlaten tohopen mit den Schrifttog „Awards ...“ un de Johrestall. Sietdem Sony Ericsson de Hööftsponser is warrt ok jemehr Logo in de böveren rechten Eck inföögt.

## [Ännern] Kategorien

### [Ännern] Reguläär Priesen

Kategorie | Originalbeteken | verleht siet/bit
--- | --- | ---
Best Britisch Film | Best British Film | 1996
Best Film | Best Film | 1996
Best Britisch Speelbaas | Best British Director | 1997-2001
Best Speelbaas | Best Director | 1996
Best Britisch Dorstellerin | Best British Actress | 1996-2005
Best Dorstellerin | Best Actress | 1996
Best Britisch Dorsteller | Best British Actor | 1996-2005
Best Dorsteller | Best Actor | 1996
Best Nee’dorsteller | Best Debut (bit 2002) Best Newcomer (af 2003) | 1996

### [Ännern] Sünnerpriesen

Kategorie | Originalbeteken
--- | ---
Levenswark | The Empire Lifetime Achievement Award
Inspiration Award | The Empire Inspiration Award
Special Award | Special Award For Contribution To Cinema
Film Meesterwark | Empire Movie Masterpiece
Indipendent Spirit Award | Empire Independent Spirit Award
Filmszeen vun’t Johr | Sony Ericsson Best Scene

## [Ännern] Websteed

- Offiziell Websteed (engelsch)

Vun „http://nds.wikipedia.org../../../e/m/p/Empire_Award_fd07.html“

Kategorie: Filmpries

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Bahasa Indonesia